Beurtkrag: Effense verligting aangekondigArgieffoto (Foto: Unsplash) Geen beurtkrag sal na verwagting Donderdag ingestel word nie. Eskom het in ’n verklaring gesê hy beplan nie om vanaand óf môre beurtkrag toe te pas nie nadat sy opwekkingskapasiteit verbeter het. Die kragvoorsiener het wel gesê beurtkrag kan moontlik op kort kennisgewing ingestel word, sou dit later nodig word. Onbeplande instandhoudingswerk het teen laatmiddag 11 334 MW uit die netwerk gehaal, terwyl 5 831 MW weens beplande instandhoudingswerk nie beskikbaar is nie. Eskom het verbruikers gevra om steeds elektrisiteit spaarsamig te gebruik.